作者：赵祯
词牌/韵律：合宫歌

paragraphs: 缵重明。
端拱保凝命。
广大孝休德，永锡四海有庆。
觚坛寓礼正典名。
幔室雅奏，彩仗崇制定。
五位仿古甚盛。
蒿宫光符辰星。
高秋嘉时款芎灵。
交累圣。
上下来顾，寅畏歆纯诚。
三阶平。
金气肃，转和景。
翠葆御双观，巽风兑泽布令。
脂茶剗荡墨索清。
远迩向附，动植咸遂性。
表里穆悦，庶政醇醲，熙然胥庭。
唐舜华封祝，如南山寿永。
愿今广怀宁延，昌基扃。